wannaphong/clean_thaiwikipedia huggingface dataset:
# ถวิล ฤกษ์หร่าย
ถวิล ฤกษ์หร่าย (เกิด 22 มิถุนายน พ.ศ. 2482ประวัติย่อ  นายถวิล  ฤกษ์หร่าย (ปรับปรุงครั้งที่ 1)) อดีตสมาชิกสภาผู้แทนราษฎรจังหวัดกำแพงเพชร 5 สมัย

 ประวัติ 
ถวิล เกิดเมื่อวันที่ 22 มิถุนายน พ.ศ. 2482 เป็นบุตรนายชื้น นางสำเภา ฤกษ์หร่าย ด้านครอบครัวสมรสกับนางอารีย์ มีบุตร 4 คน หนึ่งในนั้นคือปริญญา ฤกษ์หร่าย สส.กำแพงเพชรบัญชีแสดงรายการทรัพย์สินและหนี้สิน (นายปริญญา ฤกษ์หร่าย)

สำเร็จการศึกษาระดับมัธยมศึกษา จากโรงเรียนนครสวรรค์ และปริญญาโทคณะรัฐศาสตร์ จากมหาวิทยาลัยรามคำแหง

 งานการเมือง 
ได้รับการเลือกตั้งเป็นสมาชิกสภาผู้แทนราษฎรจังหวัดกำแพงเพชรครั้งแรกในปี พ.ศ. 2529 และได้รับการเลือกตั้งอีกครั้งในปี พ.ศ. 2535 และพ.ศ. 2539 สังกัดพรรคชาติพัฒนา ต่อมา พ.ศ. 2544 ย้ายมาลงสมัครรับเลือกตั้งในนามพรรคไทยรักไทย และได้รับการเลือกตั้ง ต่อเนื่องมาจนถึง พ.ศ. 2549 จึงวางมือทางการเมือง และสนับสนุนให้บุตรชาย (ปริญญา ฤกษ์หร่าย) ดำเนินงานทางการเมืองสืบแทนเจเนอเรชั่นใหม่คือผู้พลิกโฉม การเมืองไทย

 สมาชิกสภาผู้แทนราษฎร 
ถวิล ฤกษ์หร่าย ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดกำแพงเพชร สังกัดพรรคสหประชาธิปไตย
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดกำแพงเพชร สังกัดพรรคชาติพัฒนา (พ.ศ. 2535)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดกำแพงเพชร สังกัดพรรคชาติพัฒนา (พ.ศ. 2535)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดกำแพงเพชร สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดกำแพงเพชร สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๒, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๖, ๔ ธันวาคม ๒๕๔๔
# UT
UT อาจหมายถึง
 เวลาสากล
 มหาวิทยาลัยโตเกียว
 มหาวิทยาลัยเท็กซัส
 มหาวิทยาลัยเทนเนสซี
# แผ่นดินไหวในวิซายัส พ.ศ. 2555
แผ่นดินไหวที่วิซายาส พ.ศ. 2555 เป็นแผ่นดินไหวขนาด 6.9 แมกนิจูด เกิดใต้ทะเลนอกชายฝั่งจังหวัดซีลางังเนโกรส ประเทศฟิลิปปินส์ เมื่อเวลา 11.49 น. ตามเวลาท้องถิ่น (03:49 UTC) ของวันจันทร์ที่ 6 กุมภาพันธ์ พ.ศ. 2555 มีศูนย์เกิดแผ่นดินไหวห่างจากเมืองดูมาเกเตไปทางเหนือประมาณ 72 กิโลเมตร แผ่นดินไหวก่อให้เกิดความเสียหายอย่างหนัก แผ่นดินไหวครั้งนี้ถูกมองว่าเป็นแผ่นดินไหวครั้งใหญ่ที่สุดในรอบปี
# พอล แกสคอยน์
พอล จอห์น แกสคอยน์  หรือรู้จักในอีกชื่อว่า แกซซา  เกิดเมื่อวันที่ 27 พฤษภาคม ค.ศ. 1967 เป็นอดีตนักฟุตบอลชาวอังกฤษ เล่นตำแหน่งกองกลาง เขาเล่นอยู่กับสโมสรนิวคาสเซิลยูไนเต็ด, ท็อตแนมฮอตสเปอร์, ลาซีโอ, เรนเจอส์, มิดเดิลสโบร, เอฟเวอร์ตัน และ  กานซูเทียนมา เขายังลงเล่นในฐานะนักฟุตบอลทีมชาติอังกฤษ 57 นัด
# แอร์สเทอร์ เอ็ฟเซ เคิลน์
แอร์สเทอร์ เอ็ฟเซ เคิลน์  หรือ สโมสรฟุตบอลโคโลญ  เป็นสโมสรฟุตบอล จากเมือง โคโลญ รัฐนอร์ทไรน์-เว็สท์ฟาเลิน ก่อตั้งในปี ค.ศ. 1948 สโมสรเล่นอยู่ในลีกบุนเดิสลีกา และสโมสรแห่นี้ยังมีกีฬาอีกหลายประเภท เช่น แฮนด์บอล เทเบิลเทนนิส ยิมนาสติก

 เกียรติประวัติ 

 ระดับประเทศ 
 ลีกเยอรมันแชมเปียนชิป/บุนเดิสลีกา
 ชนะเลิศ (3):   1961–62, 1963–64, 1977–78

 ซไวเทอบุนเดิสลีกา
 ชนะเลิศ (4): 1999–00, 2004–05, 2013–14, 2018–19

 เดเอ็ฟเบ-โพคาล
ชนะเลิศ (4): 1967–68, 1976–77, 1977–78, 1982–83

 โอเบอร์ลีกาเหนือ
ชนะเลิศ (5): 1953–54, 1959–60, 1960–61, 1961–62, 1962–63

 ระดับทวีปยุโรป 
 ยูฟ่ายูโรปาลีก
 รองชนะเลิศ (1): 1985–86

 รายการอื่น ๆ 
 Uhrencup: 1991
 Joan Gamper Trophy of Barcelona: 1978, 1981
 Trofeo Villa de Gijón: 1973
 Florida Cup: 2015
 Colonia Cup: 2015
# สนั่น สบายเมือง
สนั่น สบายเมือง (เกิด 17 กันยายน พ.ศ. 2478) อดีตสมาชิกสภาผู้แทนราษฎรจังหวัดกำแพงเพชร 4 สมัย

 ประวัติ 
สนั่น เกิดเมื่อวันที่ 17 กันยายน พ.ศ. 2478 เป็นบุตรนายสงวน นางบุญศรี สบายเมือง สำเร็จการศึกษาจากโรงเรียน พิบูลย์วิทยาการ โรงเรียนวิสุทธิศึกษา และปริญญาตรีกิตติมศักดิ์ ศิลปศาสตร์ สาขาการจัดการ มหาวิทยาลัยราชภัฏกำแพงเพชร สมรสกับนางพะยอม มีบุตร 4 คนนางพะยอม สบายเมือง  หนึ่งในนั้นคือนางสุพรรณี ซึ่งสมรสกับนายอนันต์ ผลอำนวย ส.ส.กำแพงเพชรปัจจุบันบัญชีแสดงรายการทรัพย์สินและหนี้สิน (นายอนันต์ ผลอำนวย)

 งานการเมือง 
อดีตเป็นสมาชิกสภาจังหวัด (พ.ศ. 2523 - 2527) ได้รับเลือกเป็นสมาชิกสภาผู้แทนราษฎรสมัยแรกในเดือนมีนาคม พ.ศ. 2535 และได้รับเลือกตั้งอีกครั้งในปี พ.ศ. 2538 ต่อมา พ.ศ. 2544 ลงเลือกตั้งในสังกัดพรรคไทยรักไทย ได้รับเลือกตั้งต่อกันมาอีก 2 สมัย หลังจากการรัฐประหาร 19 กันยายน พ.ศ. 2549 นายสนั่นวางมือจากการลงสมัคร ส.ส. แต่ยังเข้าร่วมเป็นรองประธานคณะกรรมการส่งเสริมความเป็นประชาธิปไตยในพรรคพรรคเพื่อไทยในปี พ.ศ. 2551"ยงยุทธ" ลั่นภารกิจแรกเร่งเป็นแกนนำจัดตั้ง รบ. แยกโครงสร้างบริหารพรรค-บริหารปท. และยังให้การสนับสนุนผู้สมัครสมาชิกสภาผู้แทนราษฎรของพรรคเพื่อไทยในการเลือกตั้งปี พ.ศ. 2554กำแพงเพชร พรรคเพื่อไทยคึก ผู้สมัครแห่ลงครบ อดีต รมช.คลัง บ้านเลขที่ 111 ให้กำลังใจ

 สมาชิกสภาผู้แทนราษฎร 
สนั่น สบายเมือง ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดกำแพงเพชร สังกัดพรรคสามัคคีธรรม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดกำแพงเพชร สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดกำแพงเพชร สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดกำแพงเพชร สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๓๓, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๖๗, ๔ ธันวาคม ๒๕๔๕
# เส้นประสาทอินเทอร์มีเดียท
เนอร์วัส อินเทอร์มีเดียส  หรือ เส้นประสาทอินเทอร์มีเดียท  เป็นส่วนหนึ่งของเส้นประสาทเฟเชียล (เส้นประสาทสมองเส้นที่ 7) อยู่ระหว่างใยประสาทสั่งการของเส้นประสาทเฟเชียลและเส้นประสาทหู (vestibulocochlear nerve; เส้นประสาทสมองเส้นที่ 8) เส้นประสาทนี้นำพากระแสประสาทรับความรู้สึกและใยประสาทพาราซิมพาเทติกของเส้นประสาทเฟเชียล เส้นประสาทนี้เชื่อมกับรากประสาทสั่งการของเส้นประสาทเฟเชียลบริเวณปมประสาทเจนิคิวเลตก่อนถึงคลองประสาทเฟเชียล (facial canal)

 ใยประสาทพาราซิมพาเทติก 
ซุพีเรียร์ แซลิเวรี นิวเคลียส (Superior salivary nucleus) เป็นที่อยู่ของตัวเซลล์ของแอกซอนใยประสาทพาราซิมพาเทติกภายในเนอร์วัส อินเทอร์มีเดียส ใยประสาทเหล่านี้จะไปถึงปมประสาทเจนิคิวเลตแต่ยังไม่ไซแนปส์ ใยประสาทก่อนไซแนปส์ของพาราซิมพาเทติก (preganglionic parasympathetic fibers) บางส่วนจะอยู่ในเส้นประสาทเกรทเทอร์ พีโทรซัล (greater petrosal nerve) และออกจากปมประสาทเจนิคิวเลต แล้วต่อจากนั้นจึงไปไซแนปส์กับปมประสาทเทอริโกแพลาทีน (pterygopalatine ganglion) เซลล์ประสาทหลังไซแนปส์จะส่งแอกซอนพาราซิมพาเทติกไปเลี้ยงต่อมน้ำตา

ใยประสาทก่อนไซแนปส์ที่เหลือจะต่อเนื่องเป็นเส้นประสาทเฟเชียลไปตามคลองประสาทเฟเชียล (facial canal) หลังจากเส้นประสาทเฟเชียลแตกแขนงให้เส้นประสาทเลี้ยงกล้ามเนื้อสเตปีเดียส (nerve to the stapedius muscle) เส้นประสาทเฟเชียลจะให้แขนงเป็นเส้นประสาทคอร์ดา ทิมพานี (chorda tympani nerve) ก่อนจะออกจากกะโหลกศีรษะผ่านทางช่องสไตโลมาสตอยด์ (stylomastoid foramen) เส้นประสาทคอร์ดา ทิมพานีจะออกจากกะโหลกศีรษะทางรูเปิดพีโทรทิมพานิก (petrotympanic fissure) แล้วรวมกับเส้นประสาทลิ้น (lingual nerve) หลังจากนั้นจึงไปไซแนปส์กับเซลล์ประสาทในปมประสาทซับแมนดิบูลาร์ (submandibular ganglion) เซลล์ประสาทหลังไซแนปส์จะส่งแอกซอนไปยังต่อมน้ำลายใต้ขากรรไกรล่างและต่อมน้ำลายใต้ลิ้น

 ใยประสาทรับความรู้สึก 
ใยประสาทรับความรู้สึกของเนอร์วัส อินเทอร์มีเดียสจะนำสัญญาณความรู้สึกจากผิวหนังของปากรูหู (external auditory meatus) เยื่อเมือกของจมูกและคอหอยส่วนจมูก และรสชาติจากด้านหน้าสองในสามของลิ้น ฐานช่องปาก และเพดานปาก โดยความรู้สึกจากเยื่อเมือกของเพดานปากและคอหอยส่วนจมูกจะมาตามเส้นประสาทเกรทเทอร์ พีโทรซัล (greater petrosal nerve) ส่วนเส้นประสาทคอร์ดา ทิมพานี (และเส้นประสาทลิ้น) นำความรู้สึกรสชาติจากด้านหน้าสองในสามของลิ้น ฐานช่องปาก และเพดานปาก

ปมประสาทเจนิคิวเลตเป็นที่อยู่ของตัวเซลล์ประสาทรับความรู้สึกของเนอร์วัส อินเทอร์มีเดียส อาการปวดประสาทเจนิวคิวเลต (Geniculate neuralgia) เป็นกลุ่มอาการปวดที่เกี่ยวข้องกับเส้นประสาทเนอร์วัส อินเทอร์มีเดียส

 แหล่งข้อมูลอื่น 
 
 http://www.neuroanatomy.wisc.edu/virtualbrain/BrainStem/15Salivatory.html
# เกาะเชจู
เกาะเชจู  เป็นเกาะที่ใหญ่ที่สุดในประเทศเกาหลีใต้ กินพื้นที่  ซึ่งเท่ากับร้อยละ 1.83 ของพื้นที่ประเทศทั้งหมด และยังเป็นเกาะที่มีประชากรมากที่สุดของประเทศ ใน ค.ศ. 2020 มีประชากรตามทะเบียนราษฎร์อยู่บนเกาะนี้ประมาณ 670,000 คน“120417(조간)_2012년도_지적통계연보_발간(지적기획과1)” (HWP). April 16, 2012. The total area of the Jeju Special Self-Governing Province is 1,849 km.Ministry of Public Administration and Security, September 30, 2020. เกาะนี้ถือเป็นจังหวัดของตนเอง (จังหวัดปกครองตนเองพิเศษเชจู)  

เกาะนี้ตั้งอยู่ในช่องแคบเกาหลี ซึ่งอยู่ทางใต้ของคาบสมุทรเกาหลี และจังหวัดช็อลลาใต้ เกาะนี้ตั้งอยู่ห่างจากจุดที่อยู่ใกล้คาบสมุทรสุด 

เกาะนี้ "ก่อกำเนิดจากการปะทุของภูเขาไฟใต้ทะเลประมาณ 2 ล้านปีที่แล้ว" โดยเป็นที่ตั้งของแหล่งมรดกโลกตามธรรมชาติที่มีชื่อว่า เกาะภูเขาไฟเชจูและอุโมงค์ลาวา

ภูมิประเทศ

ภูมิอากาศ
เชจูอยู่ในพื้นที่ภูมิอากาศแบบอบอุ่นชื้น โดยมีสี่ฤดูและอากาศอบอุ่นสบาย อุณหภูมิโดยเฉลี่ย 15 องศาเซลเซียส ตลอดทั้งปีและในฤดูร้อนอุณหภูมิโดยเฉลี่ยคือ 22-26 องศาเซลเซียส

ในเดือนมกราคม ค.ศ. 2016 มีคลื่นความหนาวส่งผลกระทบถึงที่นี่ หิมะและสภาพอากาศที่หนาวเย็นทำให้สายการบิน 1,200 แห่งยกเลิกเที่ยวบินไปเกาะเชจู ทำให้มีผู้โดยสารติดค้างประมาณ 90,300 คน

การแบ่งเขตการปกครอง
 แผนที่ ลำดับที่ ชื่อ ฮันกึน ฮันจา จำนวนประชากร (2010)95px— เมือง —1เชจู제주濟州401,1922Seogwipo서귀포西歸浦130,713

ดูเพิ่ม
 จังหวัดเชจู
 โคดำเชจู
 ม้าเชจู
 ภาษาเชจู
 เกาะเชจูและถ้ำลาวา
# แอนเจโล ดันดี
แอนเจโล ดันดี  อดีตเทรนเนอร์มวยสากลที่มีชื่อเสียงระดับโลก

 ประวัติ 
ดันดี เกิดเมื่อวันที่ 30 สิงหาคม พ.ศ. 2464 ในครอบครัวชาวอเมริกันเชื้อสายอิตาเลียน ที่ฟิลาเดลเฟีย มีชื่อจริงว่า แอนเจโล มิเรนา (Angelo Mirena) จากนั้นได้ย้ายตามครอบครัวมายังนิวยอร์ก ก่อนจะย้ายไปยังไมแอมี

แอนเจโล ดันดี ได้ชื่อว่าเป็นเทรนเนอร์อันดับหนึ่งของโลก มีนักมวยมากมายภายใต้การฝึกสอนของดันดีทีมีชื่อเสียง และเป็นนักมวยระดับโลกกว่า 15 คน อาทิ โฮเซ นาโปเลส, จอร์จ โฟร์แมน, จิมมี เอลลิส, ลุยส์ โรดริเกซ, วิลลี พาสตราโน่ 

โดยเฉพาะอย่างยิ่งกับ มูฮัมหมัด อาลี และชูการ์ เรย์ เลนเนิร์ด ซึ่งเป็นยอดนักมวยในทศวรรษที่ 60 และ 80 ที่สร้างชื่อเสียงให้แก่ดันดีเป็นอย่างมาก โดยมี คาร์เมน บาซิลิโอ เป็นแชมป์โลกคนแรกที่ดันดีเป็นเทรนเนอร์ให้วงการกำปั้นเศร้าอดีตเทรนเนอร์ "อาลี" เสียชีวิต จากผู้จัดการออนไลน์

ดันดี เคยเดินทางมายังประเทศไทยเมื่อปี พ.ศ. 2537 ในฐานะเป็นเทรนเนอร์ของ อาเธอร์ จอห์นสัน นักมวยชาวอเมริกัน ที่เป็นผู้ท้าชิงแชมป์โลกของสหพันธ์มวยนานาชาติ (IBF) รุ่นฟลายเวท กับ พิชิต ศิษย์บางพระจันทร์ นักมวยชาวไทย ในการชกที่จังหวัดสุราษฎร์ธานี ซึ่งผลการชกครบทั้ง 12 ยก แม้พิชิตจะเป็นฝ่ายชนะคะแนนไปก็ตาม แต่ทว่าได้รับการวิพากษ์วิจารณ์อย่างกว้างขวางเกี่ยวกับการชกในครั้งนี้ โดยหลายฝ่ายเห็นว่าจอห์นสันควรจะเป็นฝ่ายชนะมากกว่าชายพจน์, 22 แชมป์โลกชาวไทย นิตยสารคนเด็ดฉบับพิเศษ (สำนักพิมพ์ดวงตา พ.ศ. 2538)

แอนเจโล ดันดี ได้รับการบรรจุชื่อไว้ในหอเกียรติยศของวงการมวยสากล เมื่อปี พ.ศ. 2537 ในฐานะของผู้ฝึกสอนระดับโลก และมีผลงานในวงการมวยสากลมากว่า 60 ปี

ดันดี เสียชีวิตลงด้วยอาการหัวใจวายเฉียบพลัน ที่โรงพยาบาลในแทมปา รัฐฟลอริดา เมื่อวันที่ 1 กุมภาพันธ์ พ.ศ. 2555 สิริอายุได้ 90 ปีสิ้นดันดีปรมาจารย์มวยโลก จากข่าวสด
# อาริอาเกะคอลิเซียม
อาริอาเกะคอลิเซียม (, ,  โรมาจิ: Ariake Koroshiamu) เป็นสนามกีฬาในร่ม ตั้งอยู่ในย่านอาริอาเกะ เขตโคโต ซึ่งเป็นเขตพิเศษของมหานครโตเกียว ประเทศญี่ปุ่น
thumb|ภายในสนาม

 ประวัติ 
อาริอาเกะคอลิเซียมถูกสร้างขึ้นใน ค.ศ. 1985 แล้วเสร็จและเปิดใช้ใน ค.ศ. 1991 มีชื่อเสียงเป็นที่รับรู้กันดีในฐานะเป็นสถานที่จัดการแข่งขันเทนนิสรายการ รากูเท็ง เจแปน โอเพน หรือชื่อเป็นที่รู้จักโดยทั่วไป คือ เจแปน โอเพน ซึ่งเป็นรายการเทนนิสระดับโลกของญี่ปุ่น ที่ได้รับการขนานนามว่า "วิมเบิลดันของญี่ปุ่น" และรายการ ทอเรย์ แพน แปซิฟิก โอเพ่น เทนนิส ทัวร์นาเมนต์
 การใช้งาน 
อาริอาเกะคอลิเซียมมีอัฒจันทร์ทั้งหมด 3 ชั้น ความจุ 10,000 ที่นั่ง นอกจากการจัดเทนนิสแล้ว ยังใช้เป็นที่แสดงคอนเสิร์ต, บาสเก็ตบอลAriake Tennis Park  และมวยสากลอาชีพด้วย อาทิ การชกระหว่าง พงษ์ศักดิ์เล็ก ศิษย์คนองศักดิ์ นักมวยชาวไทย กับ โคกิ คาเมดะ นักมวยชาวญี่ปุ่น ในเดือนมีนาคม ค.ศ. 2010 เป็นต้นKoki Kameda
# อีซี่ย์เจ็ต
{{Infobox Airline
|airline=อีซี่ย์เจ็ต
|logo=EasyJet_logo.svg
|logo_size=200 px
|IATA=
|ICAO=
|callsign=
|headquarters=ท่าอากาศยานลอนดอนลูตอนลูตอน, สหราชอาณาจักร
|parent=EasyJet plc
|founded=มีนาคม พ.ศ. 2538 (ปี)
|key_people=Carolyn McCall (ซีอีโอ)Warwick Brady (ซีโอโอ)Chris Kennedy (ซีเอฟโอ)Sir Stelios Haji-Ioannou (ผู้ก่อตั้ง)
|bases= <div>
 {{Collapsible list
  |framestyle=border:none; padding:0;
  |title=รายชื่อฐานการบิน 
|1=Basel
|2=Belfast
|3=Berlin-Schönefeld
|4=Bristol
|5=Edinburgh
|6=Gatwick (Largest Base)
|7=Geneva
|8=Glasgow
|9=Liverpool
|10=London-Luton (HQ)

|11=London-Stansted
|12=Lyon
|13=Madrid
|14=Manchester
|15=Milan-Malpensa
|16=Newcastle
|17=Paris-Charles de Gaulle
|18=Paris-Orly
|19=Rome-Fiumicino
 }}
|focus_cities=
|frequent_flyer=
|lounge= EasyJet Executive Lounge
|alliance=
|subsidiaries=อีซี่ย์เจ็ต ยูเค  อีซี่ย์เจ็ต สวิสเซอร์แลนด์
|fleet_size=234
|destinations= 134
|revenue= £2,973.1 m (2010)
|operating_income= £154.0 m (2010)
|net_income= £121.3 m (2010)
|website= www.easyjet.com
}}
thumb|EasyJet A319, Airport Amsterdam Schiphol.
อีซี่ย์เจ็ต เป็นสายการบินสัญชาติอังกฤษ ให้บริการเที่ยวบินในประเทศและระหว่างประเทศ มีจุดหมายประจำกว่า 500 จุด ในท่าอากาศยาน 118 แห่งในทวีปยุโรป อเมริกาเหนือ และเอเชียตะวันตก มีฐานบินหลักอยู่ที่ท่าอากาศยานลอนดอนลูตัน

อีซี่เจ็ตเป็นสายการบินที่ใช้งานเครื่องบินรุ่นแอร์บัส เอ 319 มากที่สุดในโลกด้วย"Orders & deliveries" Airbus. Airbus SAS. สืบค้นเมื่อ 20 มกราคม 2012.

ฝูงบิน
thumb|แอร์บัส เอ 319 ขณะเทคออฟ 2006
thumb|แอร์บัส เอ 319 ในลายพิเศษ, ลำที่ 100
thumb|แอร์บัสลำที่ 200 ของอีซี่ย์เจ็ต
ณ เดือนเมษายน ค.ศ. 2012 อีซี่ย์เจ็ตประจำการอากาศยานในฝูงบินดังต่อไปนี้:Easyjet fleet – UK Civil Aviation Authority Aircraft Register
+ ฝูงบิน<font style="color:white;">อากาศยาน<font style="color:white;">ประจำการ<font style="color:white;">สั่งซื้อ<font style="color:white;">ผู้โดยสาร<font style="color:white;">หมายเหตุแอร์บัส เอ319-1001330156ผู้ให้บริการรายใหญ่ที่สุดของรุ่นแอร์บัส เอ320-20010135180แอร์บัส เอ320นีโอ0130รอประกาศรวม234165
# อี อิก
อี อิก (, 1681 ~ 1763) เป็นขุนนางคนสำคัญในรัชสมัยพระเจ้าซุกจง-ยองโจที่ได้นำวิชาการจากตะวันตกเข้ามายังโชซอน

 ประวัติ 
อี อิก เกิดเมื่อปี ค.ศ. 1681 ตรงกับรัชสมัย พระเจ้าซุกจง ในตระกูลลีซึ่งเป็นตระกูลขุนนางที่รับใช้ ราชวงศ์โชซอน มายาวนานหลังจากที่ผ่านการสอบ ควากอ จนได้เป็นขุนนางเขาเข้ารับราชการในรัชสมัยพระเจ้าซุกจง

 รับราชการ 
อี อิกเมื่อได้เป็นขุนนางก็ได้เป็นขุนนางระดับสูงทันทีเพราะมาจากตระกูลใหญ่ซึ่งตระกูลลีของเขาเป็นขุนนางฝ่ายใต้จึงทำให้เขาต้องเป็นขุนนางฝ่ายใต้ไปโดยปริยาย

 นำวิทยาการตะวันตกเข้าโชซอน 
ในรัชกาลพระเจ้ายองโจฝ่ายใต้ได้รวมตัวกับฝ่ายโซนนแล้วหันมาศึกษาด้านวิทยาการสมัยใหม่ซึ่งทางตัวของอี อิกเองได้เดินทางไปยังจีนเพื่อไปศึกษาเรื่องวิทยาการจากตะวันตกและได้นำเข้ามาเผยแพร่ในโชซอนทำให้ไม่เป็นที่พอใจของฝ่ายโนนนซึ่งได้รวมตัวกับฝ่ายตะวันตกที่เป็นพวกอนุรักษนิยม

 เปิดสำนักซองโฮ 
หลังจากที่กลับมาโชซอนได้ไม่นานอี อิกก็เปิดสำนักที่ให้ความรู้เกี่ยวกับวิทยาการสมัยใหม่โดยใช้ชื่อว่า ซองโฮ ซึ่งตัวเขามีลูกศิษย์มากมายและลูกศิษย์ของเขาส่วนมากก็เข้ารับราชการเป็นขุนนางใหญ่ฝ่ายโซนนในเวลาต่อมา

 ถึงแก่อสัญกรรม 
อี อิกถึงแก่อสัญกรรมเมื่อปี ค.ศ. 1763 ในรัชกาลพระเจ้ายองโจขณะอายุได้ 82 ปี

 แหล่งข้อมูลอื่น 
 Bibliography
# ชเว ฮัง (ราชเลขาโครยอ)
ชเว ฮัง (,972-1024) เป็นราชเลขาของพระราชาถึง 3 พระองค์ในสมัย ราชวงศ์โครยอ และมีความจงรักภักดีอย่างมาก

 ประวัติ 
ชเว ฮัง เกิดเมื่อปี ค.ศ. 972 ในรัชกาล พระเจ้าคยองจง มาจากตระกูลชอยแห่งคยองจู

 รับราชการ 
ในปี ค.ศ. 991 ตรงกับปีที่สิบในรัชกาล พระเจ้าซองจง ขณะอายุได้ 19 ปีเขาได้เข้าสอบ ควากอ เพื่อคัดเลือกเป็นขุนนางปรากฏว่าเขาสอบได้เป็นขุนนางและเป็นผู้ที่ทำคะแนนสูงสุดในการสอบครั้งนั้น

 ผู้จงรักภักดี 
เมื่อเข้ารับราชการชเว ฮังได้ทำความดีความชอบในราชการมาเรื่อยๆจนได้เลื่อนขึ้นเป็นราชเลขาเพราะเป็นขุนนางที่ซื่อสัตย์สุจริตและในรัชกาล พระเจ้ามกจง ได้มีการบันทึกเอาไว้ว่าเขาเป็นหนึ่งในขุนนางไม่กี่คนที่จงรักภักดีต่อพระเจ้ามกจงและ พระพันปีชอนชู เป็นอย่างมากและเมื่อพระเจ้ามกจงสละราชสมบัติชเว ฮังผู้นี้ได้ทำหน้าที่ไปกราบทูลเชิญ องค์ชายวัง ซุน ที่ทรงประทับอยู่ ณ วัดแห่งหนึ่งให้มาขึ้นครองราชย์เป็น พระเจ้าฮย็อนจง และในระหว่างสงครามกับต้าเหลียวเขากับมหาเสนา คังกัมชัน ได้ทำหน้าที่คุ้มกันพระเจ้าฮย็อนจงให้หนีภัยลงใต้และเมื่อสิ้นสงครามเขากับคังกัมชันได้คุ้มกันพระเจ้าฮย็อนจงกลับมาเมืองหลวงอีกครั้ง

 สิ้นชีวิต 
ชเว ฮัง ถึงแก่อสัญกรรมเมื่อปี ค.ศ. 1024 ในรัชกาล พระเจ้าฮย็อนจง ขณะอายุได้ 52 ปี
# พรรคชาติพัฒนา
อาจหมายถึง
 พรรคชาติพัฒนา (พ.ศ. 2535) ก่อตั้งเมื่อปี พ.ศ. 2535
 พรรคชาติพัฒนา (พ.ศ. 2550) ก่อตั้งเมื่อปี พ.ศ. 2550 เดิมชื่อพรรครวมใจไทยชาติพัฒนา ต่อมาเปลี่ยนชื่อเป็นพรรครวมชาติพัฒนา และพรรคชาติพัฒนาเพื่อแผ่นดิน และเป็นพรรคชาติพัฒนา ในปี พ.ศ. 2554
 พรรคชาติพัฒนากล้า ก่อตั้งเมื่อปี พ.ศ. 2565 ซึ่งเกิดจากการรวมกันระหว่างพรรคชาติพัฒนาและพรรคกล้า
# ภาพยนตร์ชุด
ภาพยนตร์ชุด หรือ ซีรีส์ภาพยนตร์ ((เรียกอีกอย่างว่า แฟรนไชส์ภาพยนตร์ (film franchise หรือ movie franchise)) คือชุดของภาพยนตร์ที่เกี่ยวข้องต่อเนื่องกันซึ่งมีจักรวาลสมมติเดียวกันหรือวางตลาดเป็นซีรีส์ 

 คำอธิบาย 
บางครั้งงานนี้ถูกสร้างขึ้นตั้งแต่เริ่มต้นในฐานะงานภาพยนตร์ชุด ตัวอย่างเช่น ซีรีส์ Three Colours แต่ในกรณีส่วนใหญ่ความสำเร็จของภาพยนตร์ต้นฉบับเป็นแรงบันดาลใจให้มีการสร้างภาพยนตร์เพิ่มเติม ภาคต่อเป็นเรื่องธรรมดา แต่มักไม่ประสบความสำเร็จเพียงพอที่จะส่งทอดในภาคต่อไป

จักรวาลภาพยนตร์มาร์เวลเป็นซีรีส์ภาพยนตร์ที่ทำรายได้สูงสุดแม้ว่าจะปรับอัตราเงินเฟ้อ ก็ยังนำหน้า Wizarding World, Star Wars, James Bond และซีรีส์ Middle-Earth ของ J. R. R.Tolkien
# ชลศาสตร์
ชลศาสตร์  เป็นวิชาที่ศึกษาการเปลี่ยนพลังงานการไหลเป็นพลังงานกล โดยผ่านกลไกสำคัญต่าง ๆ อันประกอบไปด้วยลูกสูบไฮดรอลิก กระบอกสูบไฮดรอลิก และมอเตอร์ไฮดรอลิกบทนำระบบไฮดรอลิก และใช้หลักการตามทฤษฎีของแบลซ ปัสกาล นักฟิสิกส์ชาวฝรั่งเศสประวัติความเป็นมาของไฮดรอลิก ชลศาสตร์เป็นหัวข้อที่มีอยู่ในวิทยาศาสตร์ประยุกต์และวิศวกรรมที่เกี่ยวข้องกับคุณสมบัติเชิงกลของของเหลว ชลศาสตร์โดยพื้นฐานแล้วคือรูปของเหลวของนิวแมติก กลศาสตร์ของไหลนั้นเป็นรากฐานทางทฤษฎีสำหรับวิชาชลศาสตร์ซึ่งมุ่งเน้นไปทางด้านวิศวกรรมการใช้ประโยชน์จากคุณสมบัติของของเหลว

ส่วนคำ hydraulics ในภาษาอังกฤษมีรากศัพท์จากคำในภาษากรีกว่า hydraulikos ซึ่งมาจากคำ hydor (แปลว่า น้ำ) ประสมกับคำ aulos (แปลว่า ท่อ)

 ประวัติ
# อภิรัต ศิรินาวิน
อภิรัต ศิรินาวิน (เกิด 10 เมษายน พ.ศ. 2509) อดีตหัวหน้าพรรคมหาชน อดีตสมาชิกสภาผู้แทนราษฎร แบบบัญชีรายชื่อ

 ประวัติ 
อภิรัต เกิดเมื่อวันที่ 10 เมษายน พ.ศ. 2509 สำเร็จการศึกษาชั้นมัธยมศึกษาจากโรงเรียนจิตรลดา ระดับปริญญาตรีสาขาวิทยาการคอมพิวเตอร์ จากมหาวิทยาลัยหอการค้าไทย และปริญญาโท 3 สาขา คือ สาขาการจัดการ จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย สาขาการออกแบบระบบสารสนเทศ และสาขาการจัดการระบบสารสนเทศ จาก West Coast University

 การทำงาน 
อภิรัต ศิรินาวิน ประกอบอาชีพเป็นนักธุรกิจ ต่อมาได้เข้าสู่งานการเมืองตามคำชวนของพลตรี สนั่น ขจรประศาสน์อภิรัต ศิรินาวิน พก1เสียงร่วมรบ. คอลัมน์ ข่าวทะลุคน จาก ข่าวสด ในปี พ.ศ. 2547 แต่ก็ไม่เคยได้รับเลือกตั้งเป็นสมาชิกสภาผู้แทนราษฎร ต่อมาได้รับตำแหน่งหัวหน้าพรรคมหาชน ในปี พ.ศ. 2552ประกาศนายทะเบียนพรรคการเมือง เรื่อง ตอบรับการเปลี่ยนแปลงกรรมการบริหารพรรคมหาชนราชกิจจานุเบกษา เล่ม 126 ตอน 102ง วันที่ 10 กันยายน 2552 และในการเลือกตั้ง พ.ศ. 2554 ได้ลงสมัครรับเลือกตั้งแบบบัญชีรายชื่อ ลำดับ 1 ของพรรค และได้รับเลือกตั้งเป็นสมัยแรก ด้วยคะแนน 161,251 คะแนน ซึ่งเป็นพรรคการเมืองที่อยู่เหนือความคาดหมายว่าจะได้รับที่นั่งในสภาผู้แทนราษฎรไทย ชุดที่ 24มหกรรมเลือกตั้ง 54 ม้ามืดแจ้งเกิด และตระกูลดังสูญพันธุ์!

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาลงสมัครรับเลือกตั้งในระบบบัญชีรายชื่อของพรรคมหาชนประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคมหาชน) แต่การเลือกตั้งครั้งดังกล่าว เป็นโมฆะตามคำวินิจฉัยของศาลรัฐธรรมนูญ

 เครื่องราชอิสริยาภรณ์ 
 
 ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕, เล่ม ๑๒๙, ตอน ๓๕ ข , ๓ ธันวาคม พ.ศ. ๒๕๕๕ 
 ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔, เล่ม ๑๒๘, ตอน ๒๔ ข, ๒ ธันวาคม พ.ศ. ๒๕๕๔, หน้า ๘๘
# สนธิสัญญามาสทริชท์
สนธิสัญญามาสทริชต์ หรือชื่ออย่างเป็นทางการว่า สนธิสัญญาว่าด้วยสหภาพยุโรป ลงนามเมื่อวันที่ 7 กุมภาพันธ์ พ.ศ. 2535 โดยสมาชิกประชาคมยุโรปในมาสทริชท์ ประเทศเนเธอร์แลนด์ วันที่ 1-30 มกราคม พ.ศ. 2536 นครแห่งเดียวกันนี้ได้เป็นที่ประชุมของสภายุโรปซึ่งร่างสนธิสัญญาดังกล่าว ในโอกาสที่สนธิสัญญาฯ มามีผลใช้บังคับเมื่อวันที่ 1 พฤศจิกายน พ.ศ. 2536 ระหว่างคณะกรรมาธิการเดอลอร์ส (Delors Commission) มีผลให้สหภาพยุโรปถูกจัดตั้งขึ้นและนำไปสู่การก่อตั้งเงินสกุลเดี่ยวของยุโรป คือ ยูโร สนธิสัญญามาสทริชต์ได้ถูกแก้ไขโดยสนธิสัญญาภายหลังในระดับหนึ่ง
# สุขวิชชาญ มุสิกุล
สุขวิชชาญ มุสิกุล (เกิด 19 พฤษภาคม พ.ศ. 2509) อดีตสมาชิกสภาผู้แทนราษฎรจังหวัดกำแพงเพชร สังกัดพรรคประชาธิปัตย์ ปัจจุบันสังกัดพรรครวมไทยสร้างชาติ

 ประวัติ 
สุขวิชชาญ มุสิกุล เกิดเมื่อวันที่ 19 พฤษภาคม พ.ศ. 2509 เป็นบุตรของนายปรีชา มุสิกุล อดีตรัฐมนตรี และนางอารมณ์ มุสิกุล มีพี่น้อง 3 คน สำเร็จการศึกษา ปริญญาตรี ศิลปศาสตรบัณฑิต สาขาวิชาความสัมพันธ์ระหว่างประเทศ จาก The University of Minnesota และ ปริญญาโท สาขาเศรษฐศาสตร์ จาก University of Denver ประเทศสหรัฐอเมริกา สมรสกับนางปฐมาภรณ์ มีบุตร 2 คน

 งานการเมือง 
อดีตมีอาชีพด้านนายหน้าประกันภัยรีอินชัวรันส์ (Reinsurance) ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2548 สังกัดพรรคประชาธิปัตย์ แต่ไม่ได้รับการเลือกตั้ง ต่อมา พ.ศ. 2550 ลงเลือกตั้งอีกครั้ง และได้รับเลือกเป็นสมัยแรกยกทีม ร่วมกับ นายปรีชา มุสิกุล (บิดา) และนายสำราญ ศรีแปงวงค์ ในการเลือกตั้งครั้งถัดมาปี พ.ศ. 2554 พ่ายให้กับนายไผ่ ลิกค์ จากพรรคเพื่อไทย

เขาลงสมัครรับเลือกตั้งในพื้นที่จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง

 สมาชิกสภาผู้แทนราษฎร 
สุขวิชชาญ มุสิกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกำแพงเพชร สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๙, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๗๙, ๔ ธันวาคม ๒๕๕๒
# สำราญ ศรีแปงวงค์
สำราญ ศรีแปงวงค์ (เกิด 14 มิถุนายน พ.ศ. 2500) เป็นนายกองค์การบริหารส่วนตำบลคลองน้ำไหล อดีตสมาชิกสภาผู้แทนราษฎรจังหวัดกำแพงเพชร สังกัดพรรคประชาธิปัตย์ และอดีตสมาชิกสภาองค์การบริหารส่วนจังหวัดกำแพงเพชร 3 สมัย

 ประวัติ 
สำราญ เกิดเมื่อวันที่ 14 มิถุนายน พ.ศ. 2500 เป็นบุตรของนายสม นางคำป้อ ศรีแปงวงศ์ มีพี่น้อง 5 คน ด้านครอบครัวสมรสกับนางวรรณา มีบุตร 2 คน

สำเร็จการศึกษาศิลปศาสตรบัณฑิต สาขาพัฒนาชุมชน จากมหาวิทยาลัยราชภัฏกำแพงเพชร

 งานการเมือง 
อดีตเป็นสมาชิกสภาจังหวัด 3 สมัย ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2548 สังกัดพรรคประชาธิปัตย์ แต่ไม่ได้รับการเลือกตั้ง ต่อมา พ.ศ. 2550 ลงเลือกตั้งอีกครั้ง และได้รับเลือกเป็นสมัยแรกยกทีม ร่วมกับ นายปรีชา มุสิกุล และนายสุขวิชชาญ มุสิกุล ในการเลือกตั้งครั้งถัดมาปี พ.ศ. 2554 พ่ายให้กับนายอนันต์ ผลอำนวย จากพรรคเพื่อไทย

เขาลงสมัครรับเลือกตั้งในพื้นที่จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง

 สมาชิกสภาผู้แทนราษฎร 
สำราญ ศรีแปงวงค์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกำแพงเพชร สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๙, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๗๙, ๔ ธันวาคม ๒๕๕๒
# สามย่าน
สามย่าน อาจหมายถึง
 ตลาดสามย่าน
 แยกสามย่าน
 สถานีสามย่าน สถานีรถไฟฟ้าใต้ดิน
 สามย่านมิตรทาวน์
 สามย่าน (ภาพยนตร์)
 บริษัท สามย่าน จำกัด
 สามย่าน สิงห์ศรทอง นักมวยไทย